**PRILAGODITVE ZA UČENCE OD 6. DO 9. RAZREDA, KI ŽELIJO V ŠOL. LETU 2019/2020 OPRAVITI BRALNO ZNAČKO**

Glede na trenutno situacijo, smo se v okviru naše šole odločili, da učencem, ki si v teh dneh krajšate čas tudi z branjem in želite opraviti bralno značko, omogočimo da o prebranih knjigah poročate v pisni obliki bodisi preko e-pošte ali pa zapise pripravite in jih oddate takoj, ko se vrnemo v šolske klopi. Zapise lahko pripravljate sproti ali pa jih oblikujete v en dokument in preko e-asistenta pošiljate knjižničarkama Darji Andrejčič (šola Cerknica) ter Ani Zebec (podružnica Grahovo).

Zapis o prebrani knjigi mora vsebovati avtorja, naslov knjige in poročilo o vsebini, ki naj vsebuje tudi vaše mnenje o prebranem. Poročilo mora obsegati najmanj eno tipkano stran (velikost črk 12 in razmak med vrsticami 1,5). Ne kopirajte s spleta!!!

Če se odločite za pesniško zbirko, prosimo, da nam za predstavitev pesniške zbirke pripravite zvočni posnetek, v katerem se predstavite (ime, priimek, razred, poveste avtorja pesniške zbirke, naslov pesniške zbirke in izbrane pesmi ter se posnamete ob recitiranju. Pesniška zbirka ni obvezna!

Število knjig ostaja enako. Ne izbirajte knjig po katerih so posneti filmi.

Priporočilni seznami za bralno značko niso več zavezujoči, kar pomeni, da berete knjige, ki so vsebinsko primerne vaši starosti, jih imate v domači knjižnici ali pa si jih izposodite preko **Biblosa.**

Biblos je spletna platforma, ki ponuja izposojo in prodajo e-knjig. Sodeluje z založbami in knjižnicami tudi s Knjižnico Jožeta Udoviča Cerknica. Na Biblosu je na voljo za izposojo kar 542 e-knjig za otroke in mladino. Od tega:

* [e-knjige za otroke (274)](https://www.biblos.si/kategorija/e-knjige-za-otroke)
* [e-knjige za mladostnike (268)](https://www.biblos.si/kategorija/e-knjige-za-mladostnike)

Za izposojo e-knjig v Biblosu je potreben vpis v Knjižnico Jožeta Udoviča v Cerknica. Za oddaljen dostop potrebujete:

* sedemmestno številko članske izkaznice knjižnice
* geslo za servis Moja knjižnica – Cobiss (geslo pridobite v knjižnici od ponedeljka do petka med 8. in 15. uro na tel. št. 01 7091 078 ali pišite na info@kjuc.si) – oseben obisk ni mogoč.
* ustvarjen Adobe ID račun (ustvarite ga na spletni strani [www.adobe.com/si](http://www.adobe.com/si))

|  |
| --- |
| **E-knjige je možno prebirati na:**  |

* tabličnem računalniku ali pametnem telefonu z operacijskim sistemom iOS ali Android (z brezplačno aplikacijo Biblos)
* elektronskem bralniku, ki podpira Adobe DRM zaščito, ePub format e-knjig in omogoča dostop do brezžičnega omrežja (Wi-Fi)
* osebnem računalniku – s programom Adobe Digital Editions

|  |
| --- |
| Izposodite si lahko do štiri e-knjige hkrati. Čas izposoje e-knjig je 14 dni, brez možnosti podaljšanja. Možna je ponovna izposoja. Zamudnina se ne obračuna, saj se po 14 dneh možnost prebiranja e-knjige na vaši napravi ustavi. V tekmovanje za bralno značko se še vedno lahko vključite tudi tisti, ki z branjem še niste pričeli. Prav tako lahko preberete tudi knjige, ki vam manjkajo za prejšnja leta. Žal tudi knjižničarki delava od doma in vpogleda kaj in koliko je kdo prebral nimava. Torej morate razmisliti in sami poskrbeti, da ne boste ponovno predstavljali knjig, ki ste jih že prebrali. Tekmovanje se bo zaključilo 23. aprila oz. en teden po vrnitvi v šolo. Če ima kdo kakršnokoli vprašanje ali če želi preverit ustreznost knjige, naj preko e-asistenta kontaktira knjižničarki.Želiva vam, da si s knjigami popestrite dolgočasne dneve, združite prijetno s koristnim ter se pohvalite z opravljeno bralno značko. Bodite pridni in ostanite zdravi.Lepo vas pozdravljata vaši knjižničarki Darja Andrejčič in Ana Zebec |
|  |